CELEX: 32016R0479
Language: lv
Date: 2016-04-01 00:00:00
Title: Komisijas Regula (ES) 2016/479 (2016. gada 1. aprīlis), ar ko attiecībā uz steviolglikozīdu (E 960) kā saldinātāja lietošanu noteiktos dzērienos ar samazinātu enerģētisko vērtību vai bez pievienota cukura groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

2.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 87/1
            
         KOMISIJAS REGULA (ES) 2016/479
   (2016. gada 1. aprīlis),
   ar ko attiecībā uz steviolglikozīdu (E 960) kā saldinātāja lietošanu noteiktos dzērienos ar samazinātu enerģētisko vērtību vai bez pievienota cukura groza Eiropas Parlamenta un Padomes Regulas (EK) Nr. 1333/2008 II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               2013. gada 25. martā tika iesniegts pieteikums atļaujai lietot steviolglikozīdus (E 960) kā saldinātāju noteiktos dzērienos ar samazinātu enerģētisko vērtību vai bez pievienota cukura, kas ietilpst 14.1.5.2. pārtikas apakškategorijā “Citi” Regulas (EK) Nr. 1333/2008 II pielikumā. Pēc tam pieteikumu darīja pieejamu dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Steviolglikozīdi ir bezkaloriju, saldi komponenti, un tos var izmantot, lai noteiktos dzērienos aizstātu cukurus ar augstu kaloritāti, tādējādi samazinot kaloriju daudzumu šajos produktos. Tādējādi steviolglikozīdi piedod minētajiem dzērieniem saldumu, neradot papildu kalorijas galaproduktā, un patērētājiem iespējams piedāvāt produktus ar samazinātu enerģētisko vērtību vai bez pievienota cukura saskaņā ar Regulas (EK) Nr. 1333/2008 7. pantu.
            
         
               (5)
            
            
               Saskaņā ar Regulas (EK) Nr. 1331/2008 3. panta 2. punktu Komisijai jālūdz Eiropas Pārtikas nekaitīguma iestādes (“iestāde”) atzinums, lai atjauninātu Savienības pārtikas piedevu sarakstu, kas noteikts Regulas (EK) Nr. 1333/2008 II pielikumā.
            
         
               (6)
            
            
               Iestāde 2010. gadā pieņēma zinātnisku atzinumu (3) par steviolglikozīdu nekaitīgumu attiecībā uz pārskatīto priekšlikumu lietot tos kā pārtikas piedevu (E 960) un noteica pieļaujamo diennakts devu (PDD) 4 mg/kg ķermeņa svara/dienā, kas izteikta steviolekvivalentos. Ņemot vērā ierosināto plašāko lietojumu, izmantojot steviolglikozīdus kā pārtikas piedevu, iestāde pārskatīja to eksponētības novērtējumu un 2014. gada 2. maijā (4) un 2015. gada 30. jūnijā (5) sniedza savus atzinumus. Attiecībā uz minēto plašāko lietojumu iestāde secināja, ka aplēses par eksponētību bija zem PDD visām vecuma grupām, izņemot vienā valstī attiecībā uz augsta līmeņa augstākās robežvērtības (95. procentile) aplēsēm maziem bērniem. Rijksinstituut voor Volksgezondheid en Milieu veiktie eksponētības aprēķini parādīja, ka ierosinātais plašākais lietojums neietekmē eksponētības 95. procentili uz maziem bērniem vecumā no diviem līdz sešiem gadiem Nīderlandē un ka bezalkoholiskie dzērieni un aromatizēti fermentēti piena produkti joprojām ir galvenie steviolglikozīdu ekspozīcijas ceļi šajā vecuma grupā.
            
         
               (7)
            
            
               Ņemot vērā to, ka 14.1.5.2. pārtikas apakškategorijā ir produkti, kas nav paredzēti mazu bērnu (no 12 līdz 35 mēnešiem) patēriņam, ierosinātā steviolglikozīdu (E 960) kā saldinātāja lietošana un lietošanas daudzumi nerada bažas par kaitīgumu.
            
         
               (8)
            
            
               Tādēļ ir lietderīgi atļaut lietot steviolglikozīdus (E 960) kā saldinātāju, ko pievieno dzērieniem ar samazinātu enerģētisko vērtību vai bez pievienota cukura, kas iekļauti 14.1.5.2. pārtikas apakškategorijā “Citi”: kafijas, tējas un zāļu uzlējumu dzērieni (maksimālais daudzums 30 mg/l), aromatizētas šķīstošās kafijas un aromatizēta šķīstošā kapučīno produkti (maksimālais daudzums 30 mg/l) un iesala bāzes un šokolādes/kapučīno aromatizētie dzērieni (maksimālais daudzums 20 mg/l).
            
         
               (9)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 1. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  EFSA Journal 2010;8(4):1537.
   
      (4)  EFSA Journal 2014;12(5):3639.
   
      (5)  EFSA Journal 2015;13(6):4146.
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  1)
               
               
                  14.1.5.2. pārtikas apakškategorijā “Citi” pēc ieraksta par sorbitāna esteriem E 491–495 iekļauj šādus ierakstus par E 960:
                  
                               
                           
                           
                              “E 960
                           
                           
                              Steviolglikozīdi
                           
                           
                              30
                           
                           
                              (60) (93)
                           
                           
                              Tikai kafijas, tējas un zāļu uzlējumu dzērieni ar samazinātu enerģētisko vērtību vai bez pievienota cukura
                           
                        
                               
                           
                           
                              E 960
                           
                           
                              Steviolglikozīdi
                           
                           
                              30
                           
                           
                              (60) (93)
                           
                           
                              Tikai aromatizētas šķīstošās kafijas un aromatizēta šķīstošā kapučīno produkti ar samazinātu enerģētisko vērtību vai bez pievienota cukura
                           
                        
                               
                           
                           
                              E 960
                           
                           
                              Steviolglikozīdi
                           
                           
                              20
                           
                           
                              (60) (93)
                           
                           
                              Tikai iesala bāzes un šokolādes/kapučīno aromatizētie dzērieni ar samazinātu enerģētisko vērtību vai bez pievienota cukura”
                           
                        
            
                  2)
               
               
                  14.1.5.2. pārtikas apakškategorijā “Citi” pievieno šādas zemsvītras piezīmes:
                  
                              “(60):
                           
                           
                              Izteikti steviolekvivalentos.
                           
                        
                              (93):
                           
                           
                              Maksimālo daudzumu piemēro lietošanai gataviem dzērieniem (piem., bundžās) un to maisījumiem un koncentrātiem, kas sagatavoti un ir gatavi patēriņam.”